Vita:Magyar Egyesült Baloldal

message: Jelenlegi formájában a szócikk egy propaganda-lap. Semlegességnek, tárgyilagosságnak nyoma sincs benne. A független források száma zéró, pedig a Google adja hozzá linkeket (például: hirado.hu). – Ary vita 2010. június 14., 11:23 (CEST)
Kedves Ary! Első wikipédiás beírásom ez a szócikk, elnézést, ha valami nem sikerült jól! Azóta helyeztem el forrásokat a lapon bár a hirado.hu-n csak a megalakulásról találtam (egyébként MTI-)hírt. Abban talán egyetérthetünk, hogy egy mozgalom megalakulásáról éppolyan hiteles magának a mozgalomnak a "kinyilatkoztatása", mint a független forrásoké. A célokkal és a vallott értékekkel ugyanez a helyzet. A működés persze más tészta, viszont arról a szócikkben csak egy helyen esik szó - most már ott is van forrásmegjelölés. Hidd el, amit írtam a tárgyilagosság legteljesebb igényével készült. Várom konkrét észrevételeidet, illetve ha sikerült kételyeidet eloszlatnom, akkor kérlek, vedd le az SM-sablont! Üdv!
M. Gy. vita 2010. június 15., 01:25 (CEST)
Kedves M.Gy.! Engem főleg a Program, célok, értékek rész zavar. Az gyakorlatilag a párt programjának szó szerinti ismertetése, ezért érzem propagandának. Ehelyett inkább egy összefoglaló, leíró rész lenne jó, és nem szó szerint idézni. Levezetni, hogy ez alapján a MEBAL hol helyezkedik el a politikai térképen. Mintának a Jobbik vagy az LMP szócikkét nézd meg, kicsit máshogy foglalják össze a mondanivalót, de egyik sem az a szájbarágós, direkt programismertetés. Különösen a "mi" ez-meg-azunk szófordulatokat kellene kerülni! Köszi! – Ary vita 2010. június 15., 10:38 (CEST)
Kedves Ary! Köszi, azt hiszem, értem! Valamint köszi a szerkesztést is! Most jó, vagy fogalmazzam még át a jelenleg ott lévő idézetet a programból? (BTW: a MEBAL mozgalom, nem politikai párt, nem akar képviselőket állítani és a parlamentbe kerülni, bár politikai eszközökkel is küzd a céljai eléréséért.)
M. Gy. vita 2010. június 16., 09:55 (CEST)
Szerintem át kellene írni. Tegnap ezt írtam Tambo vitalapjára, és még most is érvényes: A Program, célok, stb rész még mindig sántít, azon nem sok változást tapasztaltam. Az idézett célkitűzést kellene leírássá átformálni, a sok szóvirágot ami benne van, kihámozni. Ugyanígy a négy fő témát is. Szerintem ezt nem is kellene részletezni, mert csak olyan blődségek vannak benne, mint „A magyarság a szeretet kultúrája”. Ennyi erővel azt is mondhatnánk, hogy „A magyarság a dögöljön-meg-a-szomszéd-tehene-is kultúrája”, kábé ugyanannyi valóságalapja van. – Ary vita 2010. június 16., 11:23 (CEST)
Szerintem a valóságalapról nem érdemes vitatkozni. Itt ugye azt kellene bemutatni, hogy mit képvisel a MEBAL. A programjuk szerint azt gondolják, abban hisznek, azért dolgoznak (nem kívánt törlendő), hogy a magyarság a szeretet kultúrája (legyen). Ezért ez - bármilyen blődségnek is gondolod egyébként - idevaló, a dögöljön-meg-a-szomszéd-tehene-is pedig nem, legyen bár az jellemzőbb a magyarságra mások szerint. Ami a "nem sok változást" illeti, meglehetősen elfoglalt vagyok, de mivel a Wikipédia az örökkévalóságnak  készül, azt hiszem, ráérünk még egy kicsit szerkeszteni ezt a szócikket... M. Gy. vita 2010. június 20., 11:37 (CEST)
Láthatóan Te benne vagy ebben a mozgalomban, és nem a semleges politológusi vénád miatt készül(t) ez a szócikk. – Ary vita 2010. június 20., 12:13 (CEST)
Tudod, olyan ez, mint amikor valaki él-hal a metalzenéért, és ilyen együttesekről ír szócikkeket, nyilván teljesen semleges nézőpontból... :-) M. Gy. vita 2010. július 12., 21:10 (CEST)
Azért erős különbség van a között, hogy valaki egy művészeti ágért önzetlenül rajong, és tárgyilagos tud maradni, ha erről kell írni, mint ha valaki egy politikai mozgalom tagjaként annak eszméit terjeszti bizonyos célok érdekében. – Ary vita 2010. július 12., 21:25 (CEST)
De ugye Te is láttál már elvakult metalost, akinek mondjuk a reggae egy sz.r? A zenei irányzatok rajongói között ugyanúgy vannak bigott emberek, mint a politikai szerveződések körül. És ugyanúgy vannak mindkét táborban önzetlen, tárgyilagos, elméletileg felkészült emberek is. Következtetés: attól, hogy valaki egy politikai mozgalom tagja, lehet önzetlen és tárgyilagos is. (Igazából még azt is gondolom, hogy ez sokféle politikai mozgalomra is igaz lehet, olyanokra is, akiknek semelyik célkitűzésével sem értek egyet. Ismerek is ilyen embereket.)
Nyilván az zavart, hogy az első változatban hosszabb részeket beidéztem a kiáltványból, aminek a műfaja természetesen csöppet sem tárgyilagos. De azért az már abból is kitűnhetett, hogy aki egy ilyen mozgalomban dolgozik, csak önzetlenül teheti... M. Gy. vita 2010. július 12., 21:55 (CEST)
thread_title:  SN-sablon 

message: A cikkről folytatott törlési megbeszélés ezen a lapon olvasható. Vungadu Lőjetek! Ide lőjetek!  2010. július 22., 22:31 (CEST)
thread_title:  Törlési megbeszélés eredménye